Istituzion dla scola ladina

La scola ladina tla provinzia de Bulsan ie unida istituida dantaldut per merit di respunsabli dla aministrazions, dla dlieja y dla cultura ladina che se à ancuntà d'instà dl 1945 a Picolin per prejenté ala autoriteies militeres aliates la proposta de na scola elementera paritetica y ladina.

Do la oposizions politiches dl partit de maiuranza sudtirolesc contra chësc model iel stat depona l ispetëur statel Giovanni Nencioni che à purtà dant a livel zentrel la proposta, do avëi rujenà cun deplu representanc dl muvimënt ladin, dantaldut la professëura Tresl Gruber.

Nscila iel unì scrit dant dal Minister dla Istruzion de Roma l model paritetich dl 1948, nce sustenì dal vize-provveditore Josef Ferrari, che per chëla gauja à perdù la crëta dl partit de maiuranza.

Scebën che tl mëter man fossel stat na gran oposizion, n bona pert piloteda da ambienc politichs, se à l model pudù nravisé ite y ie mo aldidancuei sustanzialmënter chël che vel te Gherdëina y tla Val Badia.

Funtana
 Rainer Seberich "Südtiroler Schulgeschichte", Raetia, Bozen, 2000

Plates cunliedes
La scola ladina